**Կուշտրիմ Մուշիցա** (ալբ․՝ Kushtrim Mushica, մայիսի 1, 1985(1985-05-01) կամ մայիսի 1, 1983(1983-05-01), Պրիշտինա), ֆուտբոլիստ Կոսովոյից, դարպասապահ։ Ներկայում խաղում է ալբանական Սուպերլիգայի «Բյուլիս» ակումբում։

Կենսագրություն
--------------

Կուշտրիմ Մուշիցան ծնվել է 1985 թվականի մայիսի 1-ին Հարավսլավիայի Պրիշտինա քաղաքում (ներկայում՝ Կոսովոյում)։ Ֆուտբոլով զբաղվել սկսել է 6 տարեկան հասակում հայրենի քաղաքի «Ռամիզ Սադիկու» ակումբում։ Այնտեղ նա մնացել է մինչև Կոսովոյի պատերազմը. այդ ժամանակ նա եղել է 14 տարեկան և ստիպված է եղել հեռանալ Կոսովոյից ու երեք ամիս բնակվել Թուրքիայում՝ իր ազգականների մոտ։ Այդ ընթացքում նրա հայրն ու ավագ եղբայրը մնացել են Պրիշտինայում։ Կուշտրիմ Մուշիցան հայրենիք է վերադարձել այն ժամանակ, երբ նրա հայրը քաղաքը համարել է բավականաչափ անվտանգ։ Պատերազմի ավարտից հետո Կուշտրիմ Մուշիցան միացել է «Պրիշտինա» ակումբին, որ Կոսովոյի առաջատար ակումբներից մեկն էր։ 2002 թվականին 17-ամյա Կուշտրիմ Մուշիցան դարձել է ակումբի հիմնական կազմի խաղացող։

2008 թվականին Կուշտրիմ Մուշիցան «Պրիշտինայի» կազմում դարձել է Կոսովոյի չեմպիոն, ինչից հետո տեղափոխվել է Կոսովոյի Ջյակովիցա քաղաքի «Վելազնիմի» ակումբ։ 2010 թվականին Կուշտրիմ Մուշիցան դարձել է մակեդոնական «Ռենովա» ակումբի խաղացող։ Մակեդոնիայի առաջնության շրջանակներում անցկացվող խաղերին Կուշտրիմ Մուշիցան առաջին անգամ մասնակցել է 2010 թվականի նոյեմբերի 13-ին՝ «Վարդար» ակումբի հետ տնային խաղի ժամանակ փոխարինման դուրս գալով ընդմիջումից հետո։

2010/11 մրցաշրջանի արդյունքներով՝ «Ռենովան» զբաղեցրել է 3-րդ տեղը (Կուշտրիմ Մուշիցան մասնակցել էր այդ առաջնության 18 խաղերին)։ Դրանից հետո Մուշիցան վերադարձել է Կոսովո և կրկին միացել «Վելազնիմի» ակումբին, իսկ 2012 թվականին տեղափոխվել է «Պրիշտինա» ակումբ, որի կազմում խաղացել է մինչև 2015 թվականը։

2015 թվականի օգոստոսի 21-ին Կուշտրիմ Մուշիցան ազատ գործակալի իրավունքներով տեղափոխվել է ալբանական Սուպերլիգայի «Բյուլիս» ակումբ։

Ելույթների վիճակագրություն
--------------------------

### Հավաքականում

| Կուշտրիմ Մուշիցայի խաղերն ու գոլերը Կոսովոյի հավաքականի կազմում |
| --- |
| № | Ամսաթիվ | Վայր | Հակառակորդ | Հաշիվ | Մրցություն |
| 1 | 17 փետրվարի, 2010 | Քաղաքային մարզադաշտ, Պրիշտինա | Ալբանիա Ալբանիա | 2:3 | Ընկերական խաղ |
| 2 | 21 մայիսի, 2014 | Ադեմ Յաշարիի օլիմպիական մարզադաշտ, Կոսովսկա-Միտրովիցա | Թուրքիա Թուրքիա | 1:6 | Ընկերական խաղ |

**Ընդհանուր՝ 2 խաղ/0 գոլ** (national-football-teams.com)

Նվաճումներ
----------

### Թիմային

«Պրիշտինա»
* Կոսովոյի չեմպիոն (1) - 2007/08

Ծանոթագրություններ
------------------

1. ↑  Ralf Martin Keinath (1 օգոստոսի, 2014). «Nationaltorwart Kushtrim Mushica: Eine große Nummer». *Report Erreisen* (գերմաներեն). Արխիվացված է օրիգինալից 2020 թ․ փետրվարի 19-ին. Վերցված է 2 ապրիլի, 2016-ին.
2. ↑  «Renova 4:0 Vardar» (անգլերեն) — soccerway.com. Վերցված է 2 ապրիլի, 2016-ին.
3. ↑  «Zyrtare: Mushica firmos me Bylisin». *Gazeta Olle* (ալբաներեն). 21 օգոստոսի, 2015. Արխիվացված է օրիգինալից 2016 թ․ հունվարի 5-ին. Վերցված է 2 ապրիլի, 2016-ին.

Արտաքին հղումներ
----------------

* Էջը national-football-teams.com կայքում (անգլ.)
* Էջը soccerway.com կայքում (անգլ.)
* Էջը transfermarkt.com կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) |

 |